62022CO0335_INF
Digriet tal-Qorti tal-Ġustizzja (L-Għaxar Awla) tad‑19 ta’ Lulju 2023 –A (Tassazzjoni fuq il-kummerċjalizzazzjoni ta’ titoli)
(Kawża C‑335/22) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Risposta li tkun tista’ kjarament tiġi dedotta mill-ġurisprudenza – Direttiva 2008/7/KE – Artikolu 5(2)(b) – Taxxi indiretti fuq il-ġbir tal-kapital – Taxxa tal-boll fuq is-servizzi ta’ allokazzjoni ta’ obbligazzjonijiet u ta’ karti kummerċjali fis-suq”
1.
Dispożizzjonijiet fiskali – Armonizzazzjoni tal-leġiżlazzjonjiet – Taxxi indiretti fuq il-ġbir tal-kapital – Direttiva 2008/7 – Operazzjonijiet mhux suġġetti għat-tassazzjoni indiretta – Ħruġ u tqegħid fiċ-ċirkulazzjoni ta’ titoli negozjabbli – Kunċett – Servizzi ta’ tqegħid fis-suq ta’ titoli negozjabbli li jagħmlu parti sħiħa minn operazzjoni globali ta’ ġbir ta’ kapital – Inklużjoni
(Direttiva tal-Kunsill 2008/7, Artikolu 5(2)(b))
(ara l-punti 25, 26)
2.
Dispożizzjonijiet fiskali – Armonizzazzjoni tal-leġiżlazzjonjiet – Taxxi indiretti fuq il-ġbir tal-kapital – Direttiva 2008/7 – Operazzjonijiet mhux suġġetti għat-tassazzjoni indiretta – Taxxa tal-boll fuq ir-remunerazzjoni rċevuta minn stabbiliment bankarju li jeżegwixxi servizzi ta’ tqegħid fis-suq ta’ titoli negozjabbli – Inammissibbiltà – Rikors obbligatorju għas-servizzi ta’ terza persuna mill-kumpannija li toħroġ it-titoli – Assenza ta’ effett
(Direttiva tal-Kunsill 2008/7, Artikolu 5(2)(b))
(ara l-punti 28, 29 u d-dispożittiv)
Dispożittiv
L-Artikolu 5(2)(b) tad-Direttiva tal-Kunsill 2008/7/KE tat‑12 ta’ Frar 2008, dwar it-taxxi indiretti fuq il-ġbir tal-kapital,
għandu jiġi interpretat fis-sens li:
jipprekludi leġiżlazzjoni nazzjonali li tipprevedi t-tassazzjoni ta’ taxxa tal-boll fuq ir-remunerazzjoni li kumpannija b’kapital azzjonarju tħallas lil stabbiliment bankarju li lilu hija fdat l-allokazzjoni fis-suq ta’ titoli negozjabbli bħal obbligazzjonijiet u karti kummerċjali ġodda maħruġa, u dan indipendentement mill-kwistjoni dwar jekk il-kumpanniji li joħorġu t-titoli inkwistjoni humiex legalment obbligati jirrikorru għas-servizzi ta’ terzi jew għażlux li jirrikorru għalihom minn rajhom.
(
1
)	ĠU C 326, 29.8.2022.